पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री चिरंजीवी स्वास्थ्य बीमा योजना का लाभ जिले में 23 हाॅस्पिटलाें में मिलना शुरू हो गया है। जिसमें मेडिकल कॉलेज सहित 17 सरकारी हाॅस्पिटल तथा 6 प्राइवेट हाॅस्पिटल शामिल हैं। इस याेजना काे लेकर मरीजाें और हाॅस्पिटल संचालकाें में काफी असंमजस था।
प्राइवेट हाॅस्पिटल में भर्ती मरीजाें का कहना था कि हाॅस्पिटल द्वारा याेजना का लाभ नहीं दिया जा रहा है, वहीं हाॅस्पिटल संचालकाें का कहना था कि हमारे पास गाइड लाइन नहीं आई है। इस पर कलेक्टर उज्ज्वल राठाैड़ ने स्पष्ट कर दिया कि याेजना 1 मई से ही शुरू है, जाे हाॅस्पिटल इस याेजना में शामिल हैं उन्हें मरीजाें का इलाज करना हाेगा। राठौड़ ने बताया कि जिले में कुल 23 हाॅस्पिटल अभी तक इस याेजना में रजिस्टर्ड किए जा चुके हैं।
ये सरकारी हाॅस्पिटल शामिल
न्यू मेडिकल कॉलेज चिकित्सालय, एमबीएस चिकित्सालय, जेकेलोन मातृ एवं शिशु चिकित्सालय, जिला अस्पताल रामपुरा तथा 13 सामुदायिक स्वास्थ्य केंद्र (सीएचसी) हैं, जिनमें कोटा शहर की दो सीएचसी दादाबाड़ी और भीमगंजमण्डी तथा ग्रामीण की 11 सीएचसी जिनमें -रामगंजमण्डी, मोड़क, सुकेत, चेचट, इटावा, खातोली, सांगोद, कनवास, कैथून, मण्डाना और सुल्तानपुर शामिल हैं।
ये प्राइवेट हाॅस्पिटल शामिल: महावीर ईएनटी हॉस्पिटल महावीर नगर थर्ड, कोटा हार्ट हॉस्पिटल तलवंडी, ओपेरा हॉस्पिटल इन्द्रविहार, मेवाड़ हॉस्पिटल विज्ञान नगर, शान्ति हॉस्पिटल श्रीनाथपुरम और वर्धमान हॉस्पिटल महावीर नगर।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva mai_Deva zho_Hant eng_Latn